Sam Egwu

Sam Ominyi Egwu CON (an haife shi a ranar 20 ga watan Yunin shekara ta,1954) ɗan siyasar ƙasar Najeriya ne kuma memba a jam'iyyar People's Democratic Party (PDP) dke Najeriya. An zaɓe shi gwamnan jihar Ebonyi a zaɓen gwamnan jihar Ebonyi a cikin shekarar 1999 daga ranar 29 ga watan Mayun shekarar, 1999 zuwa 29 ga watan Mayun shekara ta, 2007.https://sunnewsonline.com/2023-ebonyi-governorship-and-zoning-controversy/ Dr Egwu an san shi a matsayin ginshiƙi na ci gaban ilimi a jihar Ebonyi a Najeriya. Ya halarci Jami'ar Najeriya, Nsukka inda ya sami digiri na farko a fannin aikin gona a cikin shekarar, 1981. Daga nan ya samu digirin digirgir a fannin aikin gona daga jami’ar Najeriya dake Nsukka a cikin shekarar 1987 da kuma digiri na uku a fannin aikin gona daga jami’ar fasaha ta jihar Enugu a cikin shekarar 1996. Ya kasance babban malami a jami’ar fasaha ta jihar Enugu kuma ya taɓa zama kwamishinan ilimi a jihar Ebonyi ya ba da gudunmawa wajen nasarorin da aka samu a fannin ilimi a lokacin da yake gwamna. 

A cikin shekarar 2008, Shugaba Umaru Ƴar'adua ya naɗa shi Ministan Ilimi, inda ya riƙe har zuwa watan Afrilun shekara ta, 2010 lokacin da Farfesa Ruqayyah Ahmed Rufa'i ya maye gurbinsa.https://allafrica.com/stories/201004070116.html 

Egwu shine zaɓin tsohon shugaban ƙasa Olusegun Obasanjo ya zama shugaban jam’iyyar PDP na ƙasa a babban taronta na ƙasa a cikin shekarar 2008. Duk da haka, a taron da aka yi a ranar 8 ga watan Maris a shekara ta, 2008, ya janye goyon bayan ɗan takara Prince Vincent Ogbulafor, wanda aka zaɓa a matsayin madadin Egwu da babban abokin takararsa, Anyim Pius Anyim.https://allafrica.com/stories/200803090001.html

Zamansa na ministan ilimi ya kasance da ƙungiyar ASUU (Academic Staff Union of Universities) da sauran yajin aikin da ƙungiyoyin jami'o'i ke yi. Hakan ya sa mutane suka nemi a kore shi daga aiki.https://www.vanguardngr.com/2009/07/leave-sam-egwu-alone/ 

A cikin shekarar 2015, ya samu nasarar tsayawa takarar Sanata mai wakiltar Ebonyi ta Arewa a ƙarƙashin jam’iyyar People’s Democratic Party.https://www.nigerianeye.com/2015/04/know-your-senators-list-of-senators.html?m=1 A halin yanzu, shi ne shugaban kwamitin majalisar dattawa kan masana’antu.https://www.nasco.net/courtesy-visit-by-senate-committee-on-industries/http://www.aitonline.tv/post-senate_committee_sees_to_procurement_of_locally_made_vehicles  

 Kyaututtuka da karramawa 

 Kwamandan oda na Niger (CON). 
 D.Sc. (Honoriscausa) na Jami'ar Najeriya, Nsukka, 2006.
 D.Sc. (Honoriscausa) na Ebonyi State University, Abakaliki, 2008.

 Duba kuma 

 Jerin Gwamnonin Jihar Ebonyi
 Jerin mutanen jihar Ebonyi

 Manazarta 

Category:Rayayyun mutane
Category:Haihuwan 1954